Y llynedd, cyhoeddwyd adroddiad gan y Pwyllgor ar Effeithiau Meddygol Llygryddion Aer (COMEAP) sy'n amcangyfrif bod llygredd aer o ronynnau yn y DU o ganlyniad i weithgareddau dynol yn cael effaith ar iechyd sydd gyfwerth â gostyngiad o tua chwe mis mewn disgwyliad oes o enedigaeth. Mae llygredd aer o ronynnau mân yn gysylltiedig â mwy na 455,000 o farwolaethau cynamserol yn 27 aelod-wladwriaeth yr UE bob blwyddyn, yn ôl astudiaeth ddiweddar gan y Ganolfan Pwnc Ewropeaidd ar gyfer Aer a Newid yn yr Hinsawdd ar ran Asiantaeth yr Amgylchedd Ewropeaidd. Yn fwy diweddar, daeth prosiect 'Aphekom', a ariennir gan y Comisiwn Ewropeaidd, i'r canlyniad y gallai mynd ati, mewn 25 o ddinasoedd mawr Ewrop, i gydymffurfio â chanllaw ansawdd aer blynyddol Sefydliad Iechyd y Byd ar ronynnau mân ychwanegu hyd at 22 mis at ddisgwyliad oes pobl sy'n 30 oed a hŷn, ac arwain at 31.5 biliwn Ewro o fanteision ariannol ym maes iechyd bob blwyddyn, gan gynnwys arbedion o ran gwariant ar iechyd, absenoldeb a chostau anniriaethol megis lles, disgwyliad oes ac ansawdd bywyd.
The Committee on the Medical Effects of Air Pollution (COMEAP) published a report last year which estimates that the health burden of particulate matter air pollution in the UK due to human activity is equivalent to a loss of life expectancy from birth of approximately six months. Air pollution of fine particles is associated with more than 455,000 premature deaths every year in the EU’s 27 member states, according to a recent study by the European Topic Centre on Air and Climate Change on behalf of the European Environment Agency. More recently, the ‘Aphekom’ project funded by the European Commission has concluded that compliance with the World Health Organisation's annual air quality guideline on fine particulate matter in 25 large European cities could add up to 22 months of life expectancy for persons 30 years of age and older, and produce 31.5 billion Euros in monetary health benefits every year, including savings on health expenditures, absenteeism and intangible costs such as wellbeing, life expectancy and quality of life.